**Ester Alexandra Crețu** (fødd 21. juli 1993), kjend under artistnamnet **Ester Peony**, er ein rumensk-kanadisk songar, komponist og låtskrivar. Namnet Peony kjem frå namnet til mora Bujorica; *bujor* er rumensk for 'peon'. Ester ynskte at artistnamnet hennar skulle ha eit samband med mora, for å ikkje føle seg så langt unna henne.

Peony representerte Romania i Eurovision Song Contest 2019 med songen «On a Sunday» etter at ho vann den nasjonale finalen *Selecția Națională* på TVR 17. februar 2019.

Bakgrunn
--------

Peony vart fødd i Câmpulung i Romania. I 2001 flytta ho frå Romania til Montréal i Canada saman med foreldra.

Karriere
--------

I 2014 starta Peony med å leggja ut sine eigne coverversjonar på YouTube-kanalen sin *Ester Peony*. Videoane vart godt mottekne. Den fyrste videoen hennes var ein coverversjon av «Dernière danse» av Indila, som per april 2019 hadde vorte vist nesten 2 millionar gonger. Videoen som på same tidspunkt hadde flest visingar på YouTube var ein coverversjon av «Ego» av Willy Williams, som var vorten vist 3,9 millionar gonger. Seinare i 2014 gav Peony ut singelen «Cuminte de Cranciun» (norsk 'Farvel til jula'). Dette er ein rumensk hiphop/rap-låt som vert framført av Ester Peony og fem andre rumenske artistar: Vescan, Puya, Mahai, Doddy og Ana Baniciu. I 2015 samarbeidde Ester og Vescan på ny, og samarbeidet førte til utgjevinga av songen «Sub Aripa Ta», som vart ein stor hit i Romania.

I 2019 vann Peony den nasjonale finalen *Selecția Națională*, den rumenske uttakinga til Eurovision Song Contest, med songen «On a Sunday». Peony deltok i den andre semifinalen i Eurovision Song Contest i Tel Aviv torsdag 16. mai 2019. Peony vart ikkje blant dei ti beste i semifinalen og kvalifiserte seg dimed ikkje til finalen.

Diskografi
----------

### EP-ar

| Tittel | Detaljar |
| --- | --- |
| *Dig It* | * Utgjeven: 12. mai 2018
* Utgjevar: Eige selskap
* Format: Digital nedlastning
 |
|

### Singlar

| Tittel | Dato | År | Album |
| --- | --- | --- | --- |
| «Cuminte de Craciun»
(Med Ana Baniciu, Puya, Mahia, Doddy og Vescan) | 6. desember | 2014 | N/A |
| «Sub Aripa Ta»
(Med Vescan) | 16. mars | 2015 |
| «Oameni»
(Med Vescan, Alan og Kepa) | 18. mars |
| «Iubire» | 15. april |
| «Leyla» | 16. juli |
| «1000 de Motive» | 26. mai | 2016 |
| «Dig It» | 12. mai | 2017 | *Dig it* |
| «So Fine» |
| «Leaving Tomorrow» |
| «On My Way» |
| «On a Sunday» | 20. desember | 2018 | N/A |
| «Daca Sa Fi»
(Med DiezZ) | 22. februar | 2019 |
| «On a Sunday»
(Ny versjon) | 10. mars | 2019 |

Referansar
----------

1. ↑  «Ester Peony: 10 facts about Romania's Eurovision 2019 singer» (på engelsk). 23. april 2019. Henta 28. april 2019.
2. ↑  «Care este povestea din spatele numelui de scenă al lui Ester Peony, câstigătoarea Eurovision România 2019» (på rumensk). 7. mars 2019. Henta 28. april 2019.
3. ↑  Herbert, Emily (17. februar 2019). «Romania: Ester Peony Selected for Eurovision Song Contest 2019». Eurovoix.
4. ↑  Caselini, Stefano (17. februar 2019). «Romania: Ester Peony wins Selecția Națională 2019!». ESCToday.
5. ↑  «Ester Peony» (på norsk bokmål). Henta 28. april 2019.
6. ↑  «Second Semi-Final: Last 10 acts qualify for Eurovision 2019 Grand Final». EBU. 16. mai 2019. Henta 17. mai 2019.
7. ↑  «Dig It - EP». iTunes. Henta 17. februar 2019.

* *Denne artikkelen bygger på «Ester Peony» frå Wikipedia på bokmål, den 21. november 2021.*


|  |  |
| --- | --- |
| Autoritetsdata | 
* MusicBrainz (artist)
* Discogs (artist)
* AllMusic (artist)

 |